Nseries

Nokia Nseries – aukščiausios klasės mobiliųjų telefonų, išmaniųjų telefonų ir planšetinių kompiuterių serija, kuria 2005–2011 m. prekiavo Nokia. Nseries įrenginiai palaikė tuo metu pažangias technologijas kaip 3G ar WLAN. Šie įrenginiai pasižymėjo skaitmeninės multimedijos paslaugomis, kaip, pvz., muzikos klausymusi, fotografavimu, filmavimu, nuotraukų ir vaizdo įrašų peržiūra, žaidimai ir interneto paslaugos. Šią seriją 2011 m. pakeitė išmaniųjų telefonų serija Nokia Lumia.

Nokia N1 planšetinis kompiuteris, išleistas 2014 m. lapkritį, turėjo N raidę modelio pradžioje. Nors šią raidę naudojo Nseries įrenginiai, N1 neturi Nseries prekės ženklo.

 Istorija 
2005 m. balandžio 27 d. mobiliųjų telefonų gamintojų konferencijoje Amsterdame „Nokia“ pranešė apie naują seriją. Pirmieji konferencijoje pristatyti Nseries įrenginiai buvo N70, N90 ir N91. 2005 m. lapkričio 2 d. pristatyti N71, N80 ir N92. 2006 m. balandžio 25 d. seriją papildė N72, N73, N93. 2006 m. rugsėjo 26 d. pasirodė N75, N95. 2007 m. sausio 8 d. pristatyti Nokia N76, Nokia N77, Nokia N93i. 2007 m. rugpjūčio 29 d. seriją papildė N95 8GB, N81, N81 8GB, o 2007 m. lapkričio 14 d. – N82, pirmasis Nokia įrenginys su xenon flash. 2008 m. mobiliųjų telefonų gamintojų konferencijoje Barcelonoje „Nokia“ pristatė N96 ir N78. 2008 m. rugpjūčio pabaigoje pristatyti nauji įrenginiai – Nokia N79 ir Nokia N85. 2008 m. gruodžio 2 d. išleistas Nokia N97. 2009 m. vasario 17 d. išleistas Nokia N86 8MP, pirmasis Nokia telefonas su 8 megapikselių kamera. 2010 m. balandį išleistas Nokia N8 su 12 megapikselių kamera, o 2011 m. birželio 21 d. pasirodė Nokia N9 išmanusis telefonas su MeeGo OS. Jis buvo ketvirtas Nseries įrenginys, nenaudojantis Symbian OS (po šių įrenginių su Maemo OS – N800 ir N810 planšetiniai kompiuteriai, N900 išmanusis telefonas). Tais metais Nseries pakeitė Lumia. 2014 m. lapkričio 18 d. buvo išleistas Nokia N1 planšetinis kompiuteris, kurio modelis dar prasidėjo su N, bet nebeturėjo Nseries prekės ženklo.

 Funkcijos 
Į Nokia Nseries įrenginius buvo bandyta sudėti didelį kiekį funkcijų. Dauguma įrenginių turėjo kameras, geresnes už vidutines tuo metu. Geras funkcionalumo pavyzdys yra vaizdo ir garso įrašų paleidimas, paveikslėlių ir nuotraukų atvaizdavimas. Nuo 2008 m. visuose neseniai išleistuose įrenginiuose buvo GPS, MP3 grotuvo ir WLAN funkcijos.

Skaičių reikšmė:

 N7x – labiau subalansuoti, pigesni įrenginiai su mažiau funkcijų.
 N8x – geresni Nseries įrenginiai su kameromis (pvz. N82, N85, N86 8MP).
 N9x – aukščiausios klasės ir brangiausi įrenginiai, vadinami flagmanais.

Pasitaikė ir išimčių – N82 ir N86 MP buvo aukščiausios klasės įrenginiai su geromis kameromis, kurie pagal šias taisykles turėtų būti priskiriami N9x tipo įrenginiaims.

 Operacinės sistemos 
miniatiūra|Nokia N8
Pirmasis Nseries įrenginys N90 (2005) turėjo Symbian OS 8.1 su Series 60 2nd Edition Feature Pack 3, kaip ir panašiu metu pristatytas Nokia N70.

Nokia N8 (2010 m. rugsėjis) buvo pirmasis telefonas su Symbian³, taip pat pirmasis Nokia telefonas su 12 megapikselių autofokusavimo lešiu.

Nokia N800, Nokia N810 planšetiniuose kompiuteriuose (2007) ir Nokia N900 išmaniajame telefone (2009) veikė Maemo operacinė sistema.

Paskutiniai Nseries mobilieji telefonai buvo Nokia N9 ir tik kūrėjams skirtas Nokia N950. Jie išleisti 2011 m. rugsėjį. Maemo susijungė su Intel Moblin ir 2010 m. gegužę sukūrė MeeGo. Nokia pasirinko naudoti MeeGo Harmattan 1.2 šiems įrenginiams.

Nokia N1 planšetinis kompiuteris (išleistas 2015 m. sausį) naudoja Android 5.0 (Lollipop) operacinę sistemą. Šį įrenginį gamino Foxconn ir jis turi 8 MP galinę kamerą bei 5 MP priekinę kamerą.

 Šaltiniai 

Kategorija:Nokia telefonai